Neuvoston asetus (EY) N:o 414/96, annettu 4 päivänä maaliskuuta 1996, Itämeren, Belttien ja Juutinrauman vesialueilla harjoitettavaan kalastustoimintaan sovellettavien tiettyjen valvontatoimenpiteiden vahvistamisesta



Virallinen lehti nro L 059 , 08/03/1996 s. 0001 - 0002



NEUVOSTON ASETUS (EY) N:o 414/96, annettu 4 päivänä maaliskuuta 1996, Itämeren, Belttien ja Juutinrauman vesialueilla harjoitettavaan kalastustoimintaan sovellettavien tiettyjen valvontatoimenpiteiden vahvistamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annettua neuvoston asetusta (ETY) N:o 2847/93 (4) sovelletaan kaikkiin kalastustoimiin ja kaikkiin siihen liittyviin toimiin, joita harjoitetaan jäsenvaltioiden lainkäyttövaltaan tai suvereniteettiin kuuluvalla alueella ja merialueilla mukaan lukien niiden yhteisön kalastusalusten toimet, jotka toimivat kolmannen maan vesillä tai avomerellä, sanotun kuitenkaan rajoittamatta yhteisön ja kolmansien maiden välillä tehtyjä kalastussopimuksia tai kansainvälisiä yleissopimuksia, joihin yhteisö kuuluu, neuvoston päätöksen 83/414/ETY (5) mukaisesti yhteisö on sopimuspuolena Itämeren ja Belttien kalastusta ja elollisten luonnonvarojen säilyttämistä koskevassa yleissopimuksessa, jäljempänä `Itämeren yleissopimus`, kansainvälinen Itämeren kalastuskomissio, jäljempänä `Itämeren komissio`, joka perustettiin Itämeren yleissopimuksella, päättää Itämerellä suoritettuihin kalastustoimiin sovellettavista määräyksistä, Itämeren komissio hyväksyi Gdyniassa 12-16 päivänä syyskuuta 1994 pidetyssä kahdennessakymmenennessä istunnossaan tietyn määrän suosituksia, jotka koskevat Itämerellä sovellettavia valvontatoimenpiteitä, yhteisön on Itämeren yleissopimuksen XI artiklan 1 kohdan mukaan siirrettävä nämä suositukset yhteisön lainsäädäntöön, jollei mainitussa artiklassa tarkoitettua menettelyä noudattaen esitetyistä vastalauseista muuta johdu; ei ole aihetta nostaa vastalauseita, ja näin ollen on tarpeen vahvistaa Itämeren komission suositusten perusteella tietyt valvontatoimenpiteet, jotka tulevat asetuksessa (ETY) N:o 2847/93 määrättyjen valvontatoimenpiteiden lisäksi, ON ANTANUT TÄMÄN ASETUKSEN: 1 artikla Soveltamisala 1. Tällä asetuksella vahvistetaan Itämeren, Belttien ja Juutinrauman vesialueiden, jotka rajoittuvat lännessä linjaan Hasenøre Hovedista Gniben Oddeen, linjaan Korshagista Spodsbjergiin ja linjaan Gilbjerg Hovedista Kulleniin, kalavarojen pyynnin ja aluksesta purkamisen tietyt valvontatoimenpiteet. Sitä ei sovelleta perusviivojen sisäpuolella oleviin vesialueisiin. 2. Tätä asetusta sovelletaan - edellä 1 kohdassa kuvatulla maantieteellisellä alueella liikkuviin yhteisön kalastusaluksiin, - kaikkiin kolmannen maan lipun alla purjehtiviin kalastusaluksiin, jotka liikkuvat tämän alueen merialueilla, jotka kuuluvat jäsenvaltioiden lainkäyttövaltaan tai suvereniteettiin. 2 artikla Turskan kalastusta harjoittavat alukset 1. Jäsenvaltiot toimittavat komissiolle vuosittain viimeistään kuukautta ennen kalastustoimien aloittamista luettelon kaikista yhteisön kalastusaluksista, jotka purjehtivat sen lipun alla tai on rekisteröity sen satamissa ja joiden pääasiallinen toiminta tai sivutoiminta 1 artiklan 1 kohdassa kuvatulla alueella on turskan kalastus, sekä ilmoittavat viipymättä vuoden aikana mainittuun luetteloon tehtävät muutokset. 2. Luettelossa mainitaan erityisesti edellisessä kohdassa tarkoitettujen alusten sisäiset numerot yhteisön kalastusalusrekisteristä 19 päivänä tammikuuta 1994 annetun komission asetuksen (EY) N:o 109/94 mukaisesti (6). 3. Luettelo sekä kaikki siihen vuoden aikana tehdyt muutokset toimitetaan tiedonsiirtona tietokoneella ja mieluiten sähköpostilla. 4. Komissio toimittaa vuosittain Itämeren komissiolle 1 kohdassa mainitut tiedot 15 päivän kuluessa jäsenvaltioiden toimittamien tietojen vastaanottamisesta. 3 artikla Ainoastaan 2 artiklassa tarkoitetuissa luetteloissa olevilla yhteisön kalastusaluksilla on lupa osallistua turskan kalastukseen 1 artiklan 1 kohdassa määritetyllä alueella. 4 artikla Saaliinpurkamisilmoitus Jäsenvaltioiden toimivaltaiset viranomaiset ilmoittavat ainakin kerran kuukaudessa, ja jokaisen aluksen osalta, Itämeren yleissopimuksen asianomaisille sopimuspuolille sellaisten kalastusalusten, jotka purjehtivat Itämeren yleissopimuksen sopimuspuolen lipun alla tai on rekisteröity jossakin niistä, purkamat saaliit kalastusalueiden, säännöstelyalueiden ja Itämeren komission säännöstelemien lajien mukaisesti eriteltynä. Jäljennös ilmoitetuista tiedoista toimitetaan komissiolle. 5 artikla Komissio ilmoittaa Itämeren komissiolle viimeistään jokaisen kuukauden lopussa, ja yhteisön kalastusalusten edellisen kuukauden saaliiden määrän sekä 4 artiklassa tarkoitettujen kalastusalusten yhteisössä purkamien saaliiden osalta, kaikki tiedot, jotka se on saanut sovellettaessa asetuksen (ETY) N:o 2847/93 15 artiklan 1 kohtaa, ja tiedot, joita tarkoitetaan 4 artiklassa. 6 artikla Turskan jälleenlaivaus 1. Aluksilta on kielletty jälleenlaivata tai vastaanottaa 1 artiklan 1 kohdassa kuvatulta alueelta pyydettyä turskaa. 2. Jäsenvaltion toimivaltaiset viranomaiset voivat kuitenkin antaa luvan jälleenlaivaukseen satamissaan ja aluevesillään. 3. Tätä varten kalastusaluksen päällikkö, joka haluaa jälleenlaivata, pyytää vähintään 24 tuntia etukäteen, että toimivaltaiset viranomaiset hyväksyvät jälleenlaivauspaikan. 7 artikla Saaliinpurkamiskielto 1. Sen jälkeen, kun Itämeren komissio on ilmoittanut komissiolle, että Itämeren yleissopimuksen muulle sopimuspuolelle myönnetty kiintiö on täyttynyt, tämän kiintön kannasta tai kantaryhmästä pyydettyjen saaliiden purkaminen ja jälleenlaivaaminen kalastusalusten toimesta, jotka purjehtivat sen sopimuspuolen lipun alla, jolle tämä kiintiö on myönnetty, on kielletty tämän sopimuspuolen vahvistamasta päivämäärästä alkaen. 2. Komissio toimittaa jäsenvaltioille viipymättä jäljennöksen tällaisesta ilmoituksesta. 8 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä maaliskuuta 1996. Neuvoston puolesta P. BARATTA Puheenjohtaja (1) EYVL N:o C 313, 24.11.1995, s. 24 (2) Lausunto annettu 16 päivänä helmikuuta 1996 (ei vielä julkaistu virallisessa lehdessä). (3) EYVL N:o C 39, 12.2.1996, s. 92 (4) EYVL N:o L 261, 20.10.1993, s. 1 (5) EYVL N:o L 237, 26.8.1983, s. 4 (6) EYVL N:o L 19, 22.1.1994, s. 5